РЕГЛАМЕНТ (ЕО) № 588/2007 НА КОМИСИЯТА
от 30 май 2007 година
за изменение на Регламент (ЕО) № 2659/94 относно подробни правила за предоставяне на помощ за частно складиране за сирената Grana padano, Parmigiano-Reggiano и Provolone
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 10, буква б) от него,
като има предвид, че:
(1)
Член 6, параграф 1 от Регламент (ЕО) № 2659/94 на Комисията (2) определя размера на помощите за частно складиране на сирената Grana padano, Parmigiano-Reggiano и Provolone. Предвид наличните финансови средства, промените в разходите за склад и прогнозните пазарни цени следва да бъдат отразени в общия размер на помощта. Същевременно не изглежда целесъобразно да се разграничават компонентите на помощта.
(2)
Регламент (ЕО) № 2659/94 следва да бъде съответно изменен.
(3)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Член 6, параграф 1 от Регламент (ЕО) № 2659/94 се заменя със следното:
„1. Размерът на помощта за частно складиране за сирене е, както следва:
-
0,48 EUR на тон за ден складиране на Grana padano,
-
0,56 EUR на тон за ден складиране на Parmigiano-Reggiano,
-
0,40 EUR на тон за ден складиране на Provolone.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 май 2007 година.